b'\n_START_ARTICLE_\nCarnage (sarjakuvahahmo)\n_START_SECTION_\nHistoria\n_START_PARAGRAPH_\nYhdest\xc3\xa4toista murhasta tuomittu psykopaattinen sarjamurhaaja Cletus Kasady vietti aikaansa uuden sellitoverinsa Eddie Brockin kanssa Ryker\'s Islandin vankilassa. Venomina my\xc3\xb6s tunnettu Brock oli joutunut eroon symbioottisesta toisesta puolestaan, mutta olento palasi Brockin luo yhdisty\xc3\xa4kseen is\xc3\xa4nt\xc3\xa4\xc3\xa4ns\xc3\xa4 j\xc3\xa4lleen kerran. Venom murtauduttua vankilasta symbiootista oli kuitenkin j\xc3\xa4\xc3\xa4nyt osanen selliin. T\xc3\xa4m\xc3\xa4 l\xc3\xb6ysi murhanhimoisesta Kasadysta is\xc3\xa4nn\xc3\xa4n itselleen ja n\xc3\xa4in syntyi Carnage. H\xc3\xa4nkin pakeni vankilasta ja aloitti tappamisen._NEWLINE_Saatuaan Brockin sellitoverin paon selville H\xc3\xa4m\xc3\xa4h\xc3\xa4kkimies tutki Kasadyn olleen St. Estesin poikakodissa \xe2\x80\x93 joka oli tuhoutunut tuhopoltossa. Aavistuksen perusteella Peter palasi tuhoutuneelle rikospaikalle. Siell\xc3\xa4 H\xc3\xa4m\xc3\xa4h\xc3\xa4kkimies taisteli Carnagea vastaan mutta voimakas olento p\xc3\xa4ihitti h\xc3\xa4net ja katosi. Yhdess\xc3\xa4 Liekin kanssa H\xc3\xa4m\xc3\xa4h\xc3\xa4kkimies matkusti saarelle, jonne h\xc3\xa4n oli paikantanut Brockin tiedustellakseen h\xc3\xa4nelt\xc3\xa4 Carnagen tuhot\xc3\xb6ist\xc3\xa4. Venom teki aselevon ja auttoi sankareita taltuttamaan Carnagen. H\xc3\xa4m\xc3\xa4h\xc3\xa4kkimies ei pystynyt pysym\xc3\xa4\xc3\xa4n sopimuksessa; Ihmenelosten avulla h\xc3\xa4n j\xc3\xa4rjesti Venomille v\xc3\xa4ijytyksen ja vei h\xc3\xa4net viranomaisten haltuun._NEWLINE_Carnage puolestaan siirrettiin Ravencroft-instituuttiin. H\xc3\xa4nen voimansa tekiv\xc3\xa4t h\xc3\xa4nest\xc3\xa4 miltei mahdottoman pit\xc3\xa4\xc3\xa4 kurissa; pian t\xc3\xa4m\xc3\xa4n j\xc3\xa4lkeen h\xc3\xa4n pakeni. Ulkomaailmassa Carnage liittoutui toisten sekop\xc3\xa4iden Shriekin, Raadon, Demom\xc3\xb6r\xc3\xb6n ja Doppelgangerin kanssa. Venom liittoutui taas vastahakoisesti H\xc3\xa4m\xc3\xa4h\xc3\xa4kkimiehen kanssa t\xc3\xa4t\xc3\xa4 uhkaa vastaan. Muiden sankareiden avulla \xe2\x80\x93 joihin lukeutuivat Deathlok, Musta Kissa, Kapteeni Amerikka ja Rautanyrkki \xe2\x80\x93 he palauttivat Kasadyn Ravencroftiin. T\xc3\xa4m\xc3\xa4k\xc3\xa4\xc3\xa4n reissu ei kest\xc3\xa4nyt kauan. Seuraavan vankilapaon yhteydess\xc3\xa4 Kasady otti teht\xc3\xa4v\xc3\xa4kseen tappaa ainoan yst\xc3\xa4v\xc3\xa4ns\xc3\xa4 koskaan, Billy Bentinen \xe2\x80\x93 toivoen edist\xc3\xa4v\xc3\xa4ns\xc3\xa4 n\xc3\xa4in viesti\xc3\xa4\xc3\xa4n kaaoksesta ja tuhoavansa k\xc3\xa4sitykset, ett\xc3\xa4 yst\xc3\xa4vyyteen pit\xc3\xa4isi vastata yst\xc3\xa4vyydell\xc3\xa4. H\xc3\xa4m\xc3\xa4h\xc3\xa4kkimies p\xc3\xa4ihitti Carnagen vasta kun Bentine huiputti olennon palaamaan ihmismuotoon, jolloin Kasady oli altis normaalille tyrm\xc3\xa4ykselle._NEWLINE_Muiden ep\xc3\xa4onnistuneiden pakoyritysten my\xc3\xb6t\xc3\xa4 Kasady vaikutti rypev\xc3\xa4n sen aiheuttamassa riemussa, mutta symbiootilla oli toinen temppu hihassaan: se yritti odottamatonta ja hylk\xc3\xa4si Kasadyn vallaten my\xc3\xb6hemmin John Jamesonin, Ravencroftin turvallisuusp\xc3\xa4\xc3\xa4llik\xc3\xb6n. Etsien H\xc3\xa4m\xc3\xa4h\xc3\xa4kkimiehen \xe2\x80\x93 jona t\xc3\xa4ll\xc3\xb6in toimi Ben Reilly \xe2\x80\x93 symbiootti salli seittisingon voittaa uuden is\xc3\xa4nt\xc3\xa4ns\xc3\xa4. Ilman Jamesonia olento valtasi Benin luoden miltei voittamattoman H\xc3\xa4m\xc3\xa4h\xc3\xa4kkicarnagen. Benin tahdonvoima kuitenkin voitti; h\xc3\xa4n pystyi hallitsemaan symbiootin murhahaluja tarpeeksi kauan palauttaakseen sen Ravencroftiin, jossa se taltutettiin j\xc3\xa4lleen kerran. P\xc3\xa4\xc3\xa4tt\xc3\xa4v\xc3\xa4inen symbiootti omaksui pian uuden l\xc3\xa4hestymistavan: se yritti riivata avaruutta tutkivan Hopeasurffarin luoden Kosmisen Carnagen. Tuntien symbioottien tappavan rodun ennest\xc3\xa4\xc3\xa4n Surffari voitti olennon ja sulki sen energiakoteloon._NEWLINE_Symbiootti pakeni lopulta ja palasi is\xc3\xa4nt\xc3\xa4ns\xc3\xa4 luokse, vain joutuakseen Venomin sy\xc3\xb6m\xc3\xa4ksi jolloin Kasady j\xc3\xa4i voimattomaksi. Mutta juuri kun maailma luuli Carnagen olevan lopullisesti mennytt\xc3\xa4, Kasady pakeni taas Ravencroftista \xe2\x80\x93 kaukaisen \xc3\xa4\xc3\xa4nen houkuttelemana Negatiiviselle vy\xc3\xb6hykkeelle. \xc3\x84\xc3\xa4ni kuului toiselle symbiootille. Vaikka olento ei ollut sama kuin Kasadyn aiempi loinen, se oli aivan yht\xc3\xa4 tappava. J\xc3\xa4lleen yhdess\xc3\xa4 itse\xc3\xa4\xc3\xa4n pahemman olennon kanssa Kasady taisteli H\xc3\xa4m\xc3\xa4h\xc3\xa4kkimiest\xc3\xa4 ja Blastaaria vastaan. Vaikka h\xc3\xa4net vangittiin, kuolettava Carnage oli j\xc3\xa4lleen l\xc3\xb6yt\xc3\xa4nyt tiens\xc3\xa4 takaisin maailmaan._NEWLINE_My\xc3\xb6hemmin Norman Osborn sai Carnagen symbiootin k\xc3\xa4siins\xc3\xa4 ja surmasi entisen rikostoverinsa, Phil Urichin, joka k\xc3\xa4ytti viimeisin\xc3\xa4 vuosinaan M\xc3\xb6r\xc3\xb6n nime\xc3\xa4. Osborn loi symbiootin ja kehitt\xc3\xa4m\xc3\xa4ns\xc3\xa4 mennink\xc3\xa4isseerumin avulla uuden superrikollisen, Punaisen mennink\xc3\xa4isen.\n_START_SECTION_\nVoimat ja varusteet\n_START_PARAGRAPH_\nCarnage kykenee nostamaan 20 tonnia, muokkaamaan symbiootistaan esimerkiksi aseita sek\xc3\xa4 ampumaan siit\xc3\xa4 paloja. Lis\xc3\xa4ksi Carnage on yliluonnollisen ketter\xc3\xa4, ja kykenee muuttumaan n\xc3\xa4kym\xc3\xa4tt\xc3\xb6m\xc3\xa4ksi tai muokkaamaan itsens\xc3\xa4 "normaalimman" n\xc3\xa4k\xc3\xb6iseksi. Carnage ei pysty tuottamaan seitti\xc3\xa4, toisin kuin Venom ja H\xc3\xa4m\xc3\xa4h\xc3\xa4kkimies.\n_START_SECTION_\nUltimate Carnage\n_START_PARAGRAPH_\nUltimate Carnage esiintyi H\xc3\xa4m\xc3\xa4h\xc3\xa4kkimiehen Ultimate Spider-Man -lehdess\xc3\xa4 vuonna 2006. Tutkija Curt Connors yritti keksi\xc3\xa4 "yleisl\xc3\xa4\xc3\xa4kkeen" Peterin verta tutkimalla, joka olisi voinut parantaa esimerkiksi sy\xc3\xb6v\xc3\xa4n. _NEWLINE_Koe ep\xc3\xa4onnistui, ja kokeesta syntyi Carnage. Carnage alkoi "sy\xc3\xb6d\xc3\xa4" ihmisi\xc3\xa4, jotta h\xc3\xa4nest\xc3\xa4 tulisi Peterin n\xc3\xa4k\xc3\xb6inen. Uhreja olivat muun muassa Gwen Stacy. H\xc3\xa4m\xc3\xa4h\xc3\xa4kkimies onnistui kukistamaan Carnagen, kun siit\xc3\xa4 tuli valmis. Peter kuitenkin p\xc3\xa4\xc3\xa4tti lopettaa H\xc3\xa4m\xc3\xa4h\xc3\xa4kkimiehen tarun.\n_START_SECTION_\nAnimaatiosarja\n_START_PARAGRAPH_\nCletus Kasady eli Carnage esiintyi animaatiossa vasta vuoden 1994 H\xc3\xa4m\xc3\xa4h\xc3\xa4kkimies-sarjassa. N\xc3\xa4ill\xc3\xa4 muutamilla kerroilla h\xc3\xa4nt\xc3\xa4 \xc3\xa4\xc3\xa4nin\xc3\xa4ytteli Scott Cleverdon._NEWLINE_Jaksot, joissa Cletus Kasady/Carnage esiintyv\xc3\xa4t:_NEWLINE_37 "Venomin paluu",_NEWLINE_38 "Carnage" ja_NEWLINE_Jaksossa 50 "Mary Janen etsint\xc3\xa4" oli Mysterion rakentama Carnage-robotti._NEWLINE_64\xe2\x80\x9365 H\xc3\xa4m\xc3\xa4h\xc3\xa4kkisodissa (Carnage-symbiootti yhdistettyn\xc3\xa4 Peter Parkeriin) (tosin on mahdollista, ettei Carnagen symbiootti ole sama, kuin se oli t\xc3\xa4ss\xc3\xa4 maailmassa).'